
RAPORT  COMUN
asupra propunerii legislative privind modificarea şi completarea articolelor 276 şi 277 din Legea nr.53/2003 - Codul Muncii, cu modificările şi completările ulterioare
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială şi Comisia juridică, de disciplină şi imunităţi au fost sesizate, prin adresa nr. Plx 507 din 8 septembrie 2008, cu dezbaterea pe fond, în procedură obişnuită, a propunerii legislative privind modificarea şi completarea articolelor 276 şi 277 din Legea nr.53/2003 - Codul Muncii, cu modificările şi completările ulterioare.
La întocmirea prezentului raport, în conformitate cu art.97 din Regulamentul Camerei Deputaţilor, Comisiile au avut în vedere avizul favorabil al Consiliului Legislativ (nr.320/17.03.2008) şi punctele de vedere ale Guvernului (nr.987 din 22.04.2008 şi nr.91/552/DRP din 10.02.2009).

Propunerea legislativă are ca obiect de reglementare modificarea art.276 şi completarea art.277 din Legea nr.53/2003 - Codul muncii, în sensul înăspririi cadrului legal privind sancţiunile aplicabile în cazul utilizării muncii la negru de către unii angajatori. 
Comisiile propun Plenului Camerei Deputaţilor adoptarea propunerii legislative cu amendamente. 

Propunerea legislativă face parte din categoria legilor organice, conform prevederilor art.73 alin.(3)  din Constituţia României, republicată.

În conformitate cu prevederile art.61 şi art.63 din Regulamentul Camerei Deputaţilor, Comisiile au dezbătut propunerea legislativă în şedinţe separate. 


La dezbaterile care au avut loc în şedinţa Comisiei pentru muncă şi protecţie socială din 29 septembrie 2009 au au fost prezenţi 18 deputaţi din totalul de 19 membri, şi au participat, ca invitaţi, în conformitate cu prevederile art.55 din Regulamentul Camerei Deputaţilor, republicat: 


- d-na Camelia Cărbunaru – director, Ministerul Muncii, Familiei şi Protecţiei Sociale 
- d-na Inspector General de Stat adjunct Valentina Conţescu – Inspecţia Muncii.
La şedinţa Comisiei juridice, de disciplină şi imunităţi din data de 22 septembrie 2009 au fost prezenţi 18 deputaţi din totalul de 25 membri ai acesteia.

Raportul comisiilor a fost adoptat cu unanimitate de voturi.
Proiectul de lege a fost respins de Senat în şedinţa din 23 septembrie 2008.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor.


În urma dezbaterilor, Comisiile propun adoptarea cu modificări a propunerii legislative, după cum urmează: 

Amendamente admise:
	Nr. crt.
	Text act normativ de bază
	Text proiect de modificare şi/sau completare
	Text propus de Comisii
(autorul amendamentului)


	Motivare



	1
	__
	Titlul legii

Lege privind modificarea şi completarea articolelor 276 şi 277 din Legea nr.53/2003 - Codul Muncii, cu modificările şi completările ulterioare

	Lege privind modificarea lit.e) a alin.(1) al art.276 din Legea nr.53/2003 - Codul Muncii

Autor: Comisia pentru muncă şi protecţie socială
	Pentru corelare cu modificările propuse în raport, ca urmare a hotărârii comisiilor.

Pentru respectarea normelor de tehnică legislativă.

	2
	__
	Articol unic: Capitolul 4 - Răspunderea contravenţională şi Capitolul 5 - ​Răspunderea penală, din TITLUL XI - Răspunderea juridică, al Legii nr.53/2003 - Codul Muncii, publicat în Monitorul Oficial nr.72 din 5 februarie 2003, cu modificările şi completările ulterioare se modifică şi se completează şi vor avea următorul cuprins:


	Articol unic. – La articolul 276 alineatul (1) din Legea nr.53/2003 - Codul Muncii, publicată în Monitorul Oficial al României, Partea I, nr.72 din 5 februarie 2003, cu modificările şi completările ulterioare, litera e) se modifică şi va avea următorul cuprins:

Autor: Comisia pentru muncă şi protecţie socială


	Pentru respectarea normelor de tehnică legislativă în ceea ce priveşte identificarea corectă a legii şi a normei care se modifică.

	3
	Art.276. - (1) Constituie contravenţie şi se sancţionează astfel următoarele fapte:

...........................................
e) primirea la muncă a persoanelor fără încheierea unui contract individual de muncă, potrivit art. 16 alin. (1), cu amendă de la 1.500 lei la 2.000 lei pentru fiecare persoană identificată, fără a depăşi valoarea cumulată de 100.000 lei;


	1. Titlul XI, Capitolul 4, Art.276, alineat (1), litera e) se modifică şi va avea următorul cuprins:

Art.276. - Constituie contravenţie şi se sancţionează astfel următoarele fapte:

...........................................

e) primirea la muncă a persoanelor fără încheierea unui contract individual de muncă, potrivit art.16, alin.(1), cu amendă de la 3.000 lei la 4.000 lei pentru fiecare persoană identificată;


	Se elimină.

Se elimină.

„e) primirea la muncă a persoanelor fără încheierea unui contract individual de muncă, potrivit art.16, alin.(1), cu amendă de la 3.000 lei la 4.000 lei pentru fiecare persoană identificată, fără a depăşi valoarea cumulată de 100.000 lei;”

Autor: Comisia pentru muncă şi protecţie socială şi Comisia juridică, de disciplină şi imunităţi 


	Pentru respectarea normelor de tehnică legislativă.

Text inutil, având în vedere cuprinsul articolului unic.
Se impune stabilirea limitei maxime.

	4
	__


	2. La art.277, Capitolul 5, Titlul XI, se introduc două noi alineate care vor avea următorul cuprins:

(2) Constituie infracţiune şi se sancţionează cu închisoare de la 1 la 2 ani sau cu amendă penală fapta persoanei care în mod repetat utilizează persoane care desfăşoară activităţi salarizate, fără respectarea dispoziţiilor legale ce reglementează încheierea contractului individual de muncă.
(3) Răspunderea penală, în condiţiile alin.(2), revine, după caz, directorului, directorului executiv, administratorului, reprezentantului legal al angajatorului ​persoană juridică, respectiv altei persoane împutemicite de către angajatorul-persoană juridică, angajatorului-persoană fizică ori reprezentantului legal sau altei persoane împutemicite de către angajatorul-persoană fizică.


	Se elimină.

Autor: Comisia pentru muncă şi protecţie socială
	Pentru evitarea paralelismului legislativ, întrucât aceste prevederi se regăsesc la art.10 alin.(3) şi (4) din Legea nr.130/1999 privind unele măsuri de protecţie a persoanelor încadrate în muncă, republicată.






PREŞEDINTE,





PREŞEDINTE,





Victor Paul Dobre




Daniel Buda




SECRETAR,






SECRETAR,








Adrian Solomon





Gabriel Andronache
Întocmit,
Consultant parlamentar Lidia-Ana Vlădescu 







Consilier parlamentar Cecilia Păduroiu 
Şef serviciu,

Consilier parlamentar Elena Mesaroş

